קטאנץ נולד בליובליאנה שביוגוסלביה לזוג הורים קרואטים. לקטאנץ שני בנים.
תארים.
עם פרטיזן בלגרד:
עם סמפדוריה:
עם נבחרת יוגוסלביה בכדורגל:
סרקו קטאנץ
סרצ'קו קטנץ
סרקו קטנץ
רבי אבא בר פפא
רבי אבא בר פפא היה אמורא בבלי, ואחר כך ארץ ישראלי, בדור השלישי.
רבי אבא היה חברו של רבי זירא, הוא עלה לפניו לארץ ישראל ונשלח על ידו לרבי יעקב בר אידי שישב בצור כדי לברר אצלו שמועה בהלכה. כנראה הספיק להגיע לארץ ישראל עוד בחייו של רבי יוחנן ולקבל תורה מפיו, והוא מוסר דברים בשמו במסכת עירובין.
לפי הרב יעקב צבי יאליש, אפשר שיש לזהותו עם אבא מר בריה דרב פפא. אך לדעת אהרן הימן, האחרון מאוחר בהרבה וחי בתקופה שלאחר חורבן ישיבות אמוראי ארץ ישראל ומעבר המרכז התורני כולו לבבל.
מדבריו.
ידועה דרשתו: .
במסכת בבא קמא הביא שלושה דברים בשם אמוראים אחרים:
מימרות נוספות משלו מובאות בתלמוד הבבלי והירושלמי ובמדרשים, אך בחלק מן המקרים ישנם שינויי גרסאות ולא ברור אם אכן מדובר בו או באמוראים אחרים.
אליפות העולם בכדורסל 1978
אליפות העולם בכדורסל 1978 היא אליפות העולם השמינית, שנערכה על ידי פיב"א. האליפות נערכה בפיליפינים בין התאריכים 1 באוקטובר ל-14 באוקטובר 1978 וכללה 14 נבחרות.
יוגוסלביה ניצחה באליפות בתוספת זמן של משחק הגמר. זו הייתה הזכייה השנייה של הנבחרת באליפות העולם.
שיטת המשחקים.
בתחרות בנוסף לקבוצה המארחת (הפיליפינים), האלופה (ברית המועצות), אלופת דרום אמריקה (ברזיל), שלוש קבוצות מיורובסקט (צ'כוסלובקיה, יוגוסלביה ואיטליה), שתי קבוצות מאליפות מרכז אמריקה (פוארטו ריקו ורפובליקה הדומיניקנית), אלופת אפריקה (סנגל), אלופת אוקיאניה (אוסטרליה), שתי קבוצות מאליפות אסיה (הרפובליקה העממית של סין וקוריאה הדרומית) ושתי קבוצות מוזמנות (ארצות הברית וקנדה).
הקבוצות חולקו לשלושה בתים בשלב המוקדם, בני ארבע קבוצות כל אחד. שתי הראשונות מכל בית העפילו לסיבוב חצי הגמר שנערך בשיטת ליגה בת סיבוב אחד. נבחרת יוגוסלביה בכדורסל ונבחרת פוארטו ריקו בכדורסל העפילו לשלב הגמר ישירות.
בסיום שלב חצי הגמר, הקבוצות חולקו לזוגות למשחק האליפות, משחקים על המקום ה-3, ה-5 וה-7.
שלב הבתים.
בית א'.
המשחקים התקיימו במנילה באולם "ריצל ממוריאל קוליזאום" שכולל כ-8,000 מקומות.
בית ב'.
המשחקים התקיימו במנילה באולם "ריצל ממוריאל קוליזאום" שכולל כ-8,000 מקומות.
בית ג'.
המשחקים התקיימו במנילה באולם "ריצל ממוריאל קוליזאום" שכולל כ-8,000 מקומות.
שלב חצי הגמר.
משחקי שלב הגמר התקיימו בקזון סיטי.
אביגדורוב
חיים אזולאי
חיים אזולאי (נולד ב-22 בספטמבר 1945 במרוקו) הוא כדורגלן עבר ישראלי ששיחק בעמדת החלוץ בקבוצת בית"ר ירושלים במשך כעשר עונות, והיה שותף לעליית הליגה ההיסטורית של הקבוצה בעונת 1966/1968.
ביוגרפיה.
אזולאי, אחיהם של הכדורגלנים חנן, מאיר, עודד, ושלמה אזולאי, עלה לישראל כשהיה בן 4. בגיל 16 צורף לקבוצת הבוגרים של בית"ר ירושלים בגיל 16 בהמלצתו של חברו לספסל הלימודים בבית ספר אורט ושחקן בית״ר, אודי רובוביץ'. בעונתו הראשונה בקבוצה, עונת 1962/1963 בליגת המשנה, כבש את שער הבכורה שלו בקריירה במשחק נגד הפועל לוד.
אזולאי זכור בבית"ר ירושלים בעיקר בגלל השערים הדרמטיים שלו שהיו מכריעים משחקים. כך למשל בעונת העלייה לליגה הבכירה, 1966/1968 (העונה הכפולה), כבש צמד במשחק מול מכבי רמת עמידר שהקנה לבית"ר את הניצחון והמקום הראשון בדרך לליגה הבכירה. כמו כן, בעונת 1970/1971 כבש צמד בנגיחות לשערה של הפועל ירושלים, היריבה העירונית, הפך את התוצאה באותו המשחק בו ניצחה בית"ר בתוצאה 2-1. בנוסף, זכה אזולאי לכבוש תוך מספר דקות שלושער במשחק דרבי אחר.
בשנותיו האחרונות לקריירה סבל מפציעות חוזרות, ולאחר ששבר את הרגל במשחק נגד מכבי נתניה בעונת 1972/1973 פרש ממשחק פעיל. בסך הכל שיחק בקבוצה הבוגרת של בית"ר ירושלים במשך עשר עונות במהלכן כבש 57 שערים, והוא מדורג במקום התשיעי ברשימת המבקיעים של הקבוצה בכל הזמנים. אזולאי היה נוגח מצטיין, ולטענתו מתוך 80 שערים (בכל המסגרות) כבש 45 שערים בנגיחה. מספר חולצתו לאורך מרבית שנותיו היה 11, והוא כיהן לתקופה מסוימת גם כקפטן הקבוצה.
במשך עונת 1973/1974 שימש אזולאי כמנהל הקבוצה הבוגרת של בית"ר ירושלים, ואף הדריך את הקבוצה במשחקים ספורים כממלא מקומו של מישל פורטל מאמן הקבוצה בשנה זו. לאחר סיום תפקידו בבית"ר פנה לעבוד בחברת הגיחון, שם עבד כ-47 שנים עד לגיל הפנסיה.
בנו, רונן אזולאי, שיחק גם הוא תקופה מסוימת בבית"ר ירושלים. בנוסף לאחיו, שיחקו בבית"ר ירושלים גם חמישה אחיינים ממשפחתו.
The Awful German Language
The Awful German Language (מילולית: השפה הגרמנית הנוראית) הוא חיבור סאטירי משנת 1880 מאת הסופר מארק טוויין, אשר נכלל כנספח 4 (Appendix D) של הספר "נווד בנכר" . החיבור עוסק בצורה סאטירית בשפה הגרמנית ובקושי של דוברי אנגלית ללמוד אותה כשפה שנייה.
טוויין החל ללמוד גרמנית בגיל 15, אך הפסיק וחזר ללמוד את השפה 28 שנים לאחר מכן בעקבות הכנה לטיול נסיעה לאירופה. בשנת 1787, במהלך שהותו בגרמניה, חלם חלום, אשר תיאר אותו ביומנו ש"כל הזרים הרעים הלכו לגן עדן הגרמני, לא יוכלו לדבר והיו מבקשים ללכת למקום האחר". המסה פורסמה בחלק השני של הספר "נווד בנכר", ותואר כ"המאמר הפילוסופי החשוב ביותר שכתב טוויין". ב-10 באוקטובר 1897, נשא טוויין בווינה הרצאה שכותרתה "Die Schrecken der deutschen Sprache" (האימה של השפה הגרמנית), והמשיך להרצות בנושא עד תחילת המאה ה-20.
דיאנרה טורס
דיאנרה טורס דלגדו (בספרדית: Dayanara Torres Delgado; נולדה ב-28 באוקטובר 1974) היא שחקנית וזמרת פוארטו ריקנית, מיס תבל 1993.
ביוגרפיה.
טורס נולדה בסן חואן והתגלתה בגיל 17 בעירה. היא הוזמנה לייצג את אזורה בתחרות מלכת היופי של פוארטו ריקו וזכתה במקום הראשון ובאותה שנה הוכתרה למיס תבל.
לאחר כהונתה שימשה כשגרירה של קרן החירום הבינלאומית של האומות המאוחדות לילדים וייסדה את "קרן דיאנה טורס" שהעניקה מלגות לסטודנטים ממעמד סוציו אקונומי נמוך בפוארטו ריקו ובתחרות מיס תבל 1994 היא ביצעה כדואט ביחד עם זמר נוסף את השיר "עולם חדש" מתוך הסרט אלאדין.
ב-1998 יצא אלבומה היחד כזמרת הנקרא "Antifaz" ויצאה גם בובה על שמה "בובת דיאנרה" המעוצבת על פי תווי פניה.
היא השתתפה כשחקנית במספר סרטים בפורטו־ריקו וביניהם "לינדה שרה" לצד צ'איאן, ב-2004 שיחקה תפקיד אורח בסדרה היפים והאמיצים. בשנת 2006 שיחקה בתפקיד הראשי בסדרה הטלוויזיה "שמור עליי" צד קתרין אוקסנברג המבוססת על טלנובלה ארגנטינאית משנת 2003, ובנוסף שימשה ככתבת במגזין הבידור "Access Hollywood".
ב-2000 נישאה לזמר מארק אנתוני, לזוג נולדו שני ילדים וב-2004 הם התגרשו והוא נישא לג'ניפר לופז.
אורות רעידת אדמה
אורות רעידת אדמה הם אורות בצבעי קשת העשויים להופיע לפני או במהלך תנועה טקטונית, פעילות סייסמית כגון רעידת אדמה או התפרצות געשית. האורות מוקרנים על העננים שבסביבת האירוע. העדות הקדומה ביותר והמוסכמת על החוקרים של תצפית בתופעה זו, היא משנת 373 לפני הספירה. התופעה מתרחשת באזורים גאוגרפיים מסוימים ובהם סין וצפון אמריקה, ואינה כלל עולמית. מדענים מציעים הסברים שונים לתופעה ובהם שינויים באבנים ובמינרלים המקרינים אור אל העננים.
סדום במלחמת העצמאות
סדום, ובה חלקם הדרומי של מפעלי ים המלח, הייתה מבודדת במשך כל מלחמת העצמאות, והייתה מנותקת למעשה מיתר חלקי היישוב במשך חלק גדול מאותה מלחמה: מאפריל עד נובמבר 1948. לקראת סוף המלחמה, בנובמבר 1948, נוצר קשר יבשתי, עת כוחותיה הקדמיים של חטיבת הנגב של הפלמ"ח יצרו מגע עם המנותקים בסדום.
חודשי המלחמה הראשונים.
מפעלי ים המלח פעלו הן בצפון ים המלח והן בדרומו.
בחודשי המלחמה הראשונים סיפקו הבריטים ליווי לשיירות שעשו דרכן לצפון ים המלח ובחזרה. הגישה לסדום וממנה הייתה בדרך הים מצפון, או לצפון, ים המלח. היחסים עם שלטונות עבר הירדן היו בדרך כלל תקינים עד סוף תקופת המנדט, למרות מספר תקריות מקומיות. אספקת המים לסדום, אשר מקורה היה מעבר לגבול, סבלה לעיתים מחבלות של ערביי הסביבה. פרט לחבלה באספקת המים היה מספר רב של תקריות ירי, גנבות וכיוצא באלה.
הניתוק.
החל מן ה-10 באפריל 1948 פסק הצבא הבריטי לאבטח שיירות שיצאו מהמפעל בקליה שבצפון ים המלח, ומכאן ואילך הקשר היחיד עם אזור ים המלח היה בדרך האוויר. עובדי מפעלי ים המלח קבלו מכתבי פיטורים לאמצע מאי. ב-13 במאי הושג בשיחה של נציגי המפעלים, שהיו רשומים כבריטיים, עם נציגים עבר-ירדניים, הסדר מקומי ולפיו יובטח שלומם של המפעלים ועובדיהם תחת חסות הלגיון הירדני. במקביל, החליט אמנון זעיר, נציג ההגנה, כי אין סיכוי להגן על צפון ים המלח, והוחלט להרוס ולפנות את בית הערבה והמפעל הסמוך. לעומת זאת, הוחלט להגן על סדום. לפיכך, חברי קיבוץ בית הערבה, עובדי המפעל הצפוני וכן מחלקת פלמ"ח מהגדוד השישי בחטיבת הראל, אשר הייתה ממוקמת בבית הערבה, פונו מצפון ים המלח לסדום, והפינוי הסתיים עד ה-20 לחודש.
למן הכרזת המדינה קיבלו על עצמם ההגנה ומסוף מאי - צה"ל, את האחריות על המקום, שהייתה קודם לכן בידי חברת האשלג. ב-9 ביולי החליף 'רודי' את גואל לויצקי, אשר היה עד מועד זה מפקד סדום.
האוכלוסייה הבלתי-לוחמת פונתה מסדום, בדומה לאוכלוסיית הנשים והילדים מצפון ים המלח, באמצעות מטוסים קלים, ובהמשך סייע בפינוי מטוס-ים של היהודי ההולנדי ברנרד ואן ליר (Van Leer).